గౌతమి ఎక్స్‌ప్రెస్
లింగంపల్లి - కాకినాడ పోర్ట్ గౌతమి సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది లింగంపల్లి మరియు కాకినాడ పోర్ట్ రైల్వే స్టేషను మధ్య నడుస్తుంది.
గౌతమీ సూపర్ ఫాస్టు ఎక్స్‌ప్రెస్ దక్షిణ మధ్య రైల్వే జోన్ లో అతి ప్రతిష్ఠాకరమైన ఎక్స్‌ప్రెస్ రైలు. ఈ రైలు తెలంగాణ రాజధాని అయిన హైదరాబాదు మరియు కాకినాడ పోర్టును కలుపుతుంది. ఈ రైలు జూలై 2007 లో సూపర్ ఫాస్టు విభాగంలోనికి అప్ గ్రేడు అయినది. ఈరైలు 12737 / 12738 సంఖ్యలు కలిగి ఉంటుంది. అప్ గ్రేడు కాక పూర్వం ఈ రైలు 7047 / 7048 సంఖ్యలతో పిలువబడేది. ఈ రైలు 24 భోగీలతో కూడుకొని ఉన్న అతి పెద్ద రైళ్ళలో ఒకటి. ఈ రైలులో 4 ఎసి, 15 స్లీపర్, 3 సెకండ్ క్లాస్ జనరల్ మరియు 2 లగేజ్ కం బ్రేక్ వాన్స్ ఉంటాయి. ఇది ఆంధ్రప్రదేశ్ లోని డెల్టా జిల్లాలలోని ప్రజలను విభజనకు ముందు ఆంధ్రప్రదేశ్ రాజధాని హైదరాబాదుకు చేరవేసే ముఖ్యమైన రైలు. ఈ రైలును అక్టోబరు 3, 1987 న ప్రారంభించారు. ఈ రైలు విశాఖపట్నం నుండి హైదరాబాదుకు ప్రయాణించు గోదావరి ఎక్స్‌ప్రెస్ కు సిస్టర్ ట్రైన్ గా పిలువబడుతుంది. ఈ రైలు పరిశుభ్రంగా ఉన్న రైళ్ళలో ఒకటి. ఇది ఫిబ్రవరి 2010 నుండి WAP7 ఇంజనుతో లాగబడుతుంది. అంతకు పూర్వం WAP4 ఇంజను లాగేది.
ఈ రైలు కాకినాడ నుండి విజయవాడ వరకు ఏరోడ్ ఆధారిత WAP4 ఇంజనుతో లాగబడుతుంది. విజయవాడలో ఇంజను మార్చబడుతుంది. కొన్ని సార్లు WAP7 లభ్యం కాని పక్షంలో ఇది లాలాగూడా ఆధారిత WAP4 తో విజయవాడ నుండి సికింద్రాబాదుకు లాగబడుతుంది.
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
కాకినాడ ఫోర్టు నుండి సికింద్రాబాదుకు నడిచే ఈ రైళ్ళలో కోచ్ ల అమరిక ఈ విధంగా ఉంటుంది.
గౌతమాలా
1898 ఫిబ్రవరి 8న జనరల్ " జోస్ మరియా రేనా బర్రియోస్ " గౌతమాలాకు కొత్త అధ్యక్షుని నియమించడానికి కేబినెట్ అత్యవసర సమావేశం ఏర్పాటు చేసింది. అయినప్పటికీ అధ్యక్షునిగా అర్హతలు కలిగిన " ఎస్ట్రాడా కాబ్రెరా " ను సమావేశానికి ఆహ్వానించలేదు. కాబ్రరా అధ్యక్షునిగా నియమించడానికి బిన్నాభిప్రాయాలున్నాయి. కాబ్రెరా తుపాకితో సమావేశంలో ప్రవేశించి తనను అధ్యక్షునిగా నియమించాలని నిర్భంధించాడు. ఎస్ట్రాడా కాద్రెరా తనపాలనకు ఎదురైన వ్యతిరేకతను అధిగమించడానికి 1898 ఆగస్టులో వ్యతిరేకతను అధిగమించి అధ్యక్షపీఠం అధిరోహించి సెప్టెంబర్ నాటికి ఎన్నికలు నిర్వహించి అందులో బిజయం సాధించాడు. 
1898 లో లెజిస్లేచర్ సమావేశంలో ఎస్ట్రాడా ఎన్నికల విజయానికి సాధారణ దుస్తులు ధరించి ఓటువేసి తనకు సహకరించిన సైనికులు మరియు పోలీసులకు మరియు పెద్ద సంఖ్యలో సహకరించిన విద్యావంతుల కుటుంబాలకు ధన్యవాదాలు తెలిపాడు. ఎస్ట్రాడా చేసిన అత్యంత ప్రభావవంతమైన అదేసమయంలో అత్యంత చేదు అనుభవాలను కలిగించిన కార్యాలలో గౌతమాలా ఆర్ధికరంగంలో " యునైటెడ్ ఫ్రూట్ కంపెనీ " ప్రవేశానికి అనుమతించడం ఒకటి. లిబరల్ పార్టీ సభ్యునిగా ఆయన దేశ రహదారులు, రైలుమార్గాలు మరియు సముద్ర నౌకాశ్రయాల వంటి నిర్మాణవ్యవస్థను (ఇంఫ్రాస్ట్రక్చర్) అభివృద్ధిచేసి ఎగుమతుల ద్వారా ఆదాయవనరులను అభివృద్ధి చేయాలని కోరుకున్నాడు. ఎస్ట్రాడా రైలురోడ్డు నిర్మాణం రాజధాని గౌతమాలా నగరంలోని " ప్యూరిటో బర్రియోస్ " వరకు విస్తరించాడు. అతర్గత కాఫీ వ్యాపారం క్షీణించిన కారణంగా నిర్మాణకార్యక్రమాలకు నిధుల కొరత ఏర్పడింది. దాదాపు 100కి.మీ పొడవైన రైలుమార్గం నిర్మాణం నిలిచిపోయింది. కాబ్రెరా లెజిస్లేచర్ లేక న్యాయవ్యవస్థను సంప్రదించకుండా యునైటెడ్ ఫ్రూట్ కంపెనీతో రైలుమార్గం నిర్మాణం పూర్తిచేయడానికి ఒప్పందం కుదుర్చుకున్నాడు.1914లో కాబ్రెరా యునైటెడ్ ఫ్రూట్ కంపెనీకి చెందిన " మైనర్ కూపర్ కెయిత్ " తో ఒప్పదం మీద సంతకం చేసాడు.ఒప్పందం కారణంగా యునైటెడ్ ఫ్రూట్ కంపెనీకి పన్నురాయితీ, స్థలాల మంజూరు మరియు అట్లాంటిక్ సైడ్ రైలుమార్గాల నియంత్రణ లభించాయి.